proxectonos/corpus_dominio_legal_administrativo_tmp huggingface dataset:
EXPOSICIÓN E COBRANZA, PADRÓNS FISCAIS SUMIDOIROS, COMERCIOS, INDUSTRIAS E ENTRADA DE CARRUAXES 2018
ADMINISTRACIÓN LOCAL — Municipal — Vilagarcía de Arousa (Recadación, 05/02/2018)

Aprobados pola Xunta de Goberno Local de data 15 de xaneiro de 2018 os Padróns da Taxa da Rede de Sumidoiros, Comercios e Industrias e Entrada de Carruaxes, expóñense ó público na Oficina de Rendas e no taboleiro de edictos deste Concello, para efectuar a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria. A exposición pública farase por un prazo de 20 días hábiles, que empezarán a contar dende o día seguinte ó da inserción deste edicto no Boletín Oficial da Provincia. Durante o mesmo os interesados poderán interpor os seguintes recursos: Ós efectos da regulamentaria notificación colectiva, e de conformidade co disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, ponse en coñecemento de tódolos contribuíntes afectados que o prazo de cobranza dos padróns fiscais da Taxa da Rede de Sumidoiros, Comercios e Industrias e Entrada de Carruaxes, exercicio 2018, será o seguinte: Vilagarcía de Arousa, a 23 de xaneiro de 2018. O Alcalde-Presidente Alberto Varela Paz
APROBACIÓN INICIAL DO ORZAMENTO MUNICIPAL 2018
ADMINISTRACIÓN LOCAL — Municipal — Marín (Presupostos e cadros de persoal, 30/04/2018)

O Pleno da Corporación en sesión ordinaria de data 11.04.2018, adoptou acordo de aprobación inicial do Orzamento Xeral da Corporación, xunto co cadro de persoal para o exercicio 2018, polo que, en cumrprimento do establecido no artigo 169.1 do RD lex.2/2004, do 5 de marzo, polo que se aproba o Texto Refundido da lei Reguladora das facendas locais, exponse ó público na Secretaría Xeral do Concello, polo prazo de quince días hábiles, contados a partir do seguinte ó da publicación do presente anuncio no Boletín Oficial da Provincia, co fin de que durante o mesmo se podan formular as alegacións ou reclamacións que se consideren oportunas. De non presentarse reclamacións durante o indicado prazo o Orzamento considerarase definitivamente aprobado. En Marín a 16 de abril de 2018 Asdo.- María Ramallo Vázquez
DH. W36.60491, SOLICITUDE DE NEDGIA REDES DISTRIBUCIÓN GAS, S. A., PARA AUTORIZACIÓN DE OBRAS, NO LUGAR DE LOURIZÁN, CONCELLO DE PONTEVEDRA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 10/09/2018)

As obras solicitadas consisten na instalación de canalización para gasoducto de 8.189 m. de lonxitude total, no termo municipal de Pontevedra. As obras situaranse en zona de servidume e policía do río Pintos, o río do Marco, o río Tomeza e o rego Louriñas. As obras inclúen o cruzamento baixo o río Tomeza no punto de coordenada UTM X: 529.930 Y: 4.695.001 e baixo o río Louriñas no punto de coordenadas X: 528.254 Y: 4.695.208 (datum ETRS89) O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 8 de xuño de 2018. O xefe do Servizo Territorial (P. S. Resoluc. dirección de Augas de Galicia do 20/02/2017) Alberto Bosquet Herreros
EXPOSICIÓN PÚBLICA DO PADRÓN DAS TAXAS POLOS SERVIZOS DE SUBMINISTRACIÓN DE AUGA, CONSERVACIÓN DE CONTADORES, CANON DA AUGA, COEFICIENTE DE VERTEDURA E SANEAMENTO, PRIMEIRO TRIMESTRE DE 2018
ADMINISTRACIÓN LOCAL — Municipal — Silleda (Recadación, 11/05/2018)

Configurado polo servizo municipal de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao primeiro trimestre de 2018, o citado Padrón estará a disposición do publico durante 15 días dende a publicación do presente anuncio no BOP na Oficina do Servizo Municipal de Augas sita na rúa Alfonso Trabazo, nº 3-1º (Silleda), en horario de 9:00 a 14:00 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económicoadministrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. O pago poderá efectuarse na entidade colaboradora ABANCA no período voluntario sinalado no recibo. Transcorrido o período voluntario de pago establecido de dous meses a partires da súa publicación, as débedas pendentes esixiranse pola vía de constrinximento coa recarga de prerna, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Silleda, a 03 de maio de 2018 O ALCALDE-PRESIDENTE Asdo. Manuel Cuiña Fernández
APROBACIÓN DEFINITIVA PREZO PÚBLICO
ADMINISTRACIÓN LOCAL — Municipal — Mancomunidade de Concellos do Val Miñor (Outros documentos, notificacións e informacións públicas, 03/10/2018)

Ao non haberse presentado reclamacións durante o prazo de exposición ao público, queda automaticamente elevado a definitivo o acordo da Xunta da Mancomunidade de Concellos do Val Miñor de data 23 de xullo de 2018, de aprobación inicial da “Ordenanza reguladora dos Prezos Públicos pola utilización das instalacións da Piscina da Mancomunidade do Val Miñor e a realización de actividades na mesma”, cuxo texto íntegro faise público, para xeral coñecemento e en cumprimento do previsto no artigo 70.2 da Lei 7/1985, de 2 de abril, reguladora das bases do réxime local. Serán obxecto deste prezo público a utilización das instalacións da piscina mancomunada do Val Miñor e a realización de actividades na mesma. Serán obrigados ao pagamento destes prezos públicos quen faga uso das instalacións da piscina ou realicen actividades na mesma. A contía dos prezos públicos pola utilización das instalacións ou a realización de actividades contidas nas presentes normas reguladoras calcularase en función das seguintes tarifas: Estes prezos irán recargados coa correspondente cota do Imposto sobre o Valor Engadido. A obrigación de pago do prezo público regulado nesta Ordenanza nace dende que se inicia a utilización ou se realiza a actividade. A administración e cobro dos prezos públicos levarase a cabo de conformidade co establecido no artigo 5 do Regulamento de uso da piscina mancomunada do Val Miñor aprobado o 25 de outubro de 2011. Nos supostos en que as actividades a realizar na piscina mancomunada non se atopen contemplados na presente Ordenanza ou resulte necesaria a modificación ou actualización das contías, delegase na Xunta de Goberno, conforme o artigo 23.2 b) da Lei 7/85, de 2 de Abril, a facultade para a modificación ou establecemento da contía. Queda derrogada a Ordenanza Fiscal Reguladora da taxa pola prestación de servizos na piscina mancomunada. Esta ordenanza entrará en vigor unha vez sexa publicado o seu texto íntegro no Boletín Oficial da Provincia. Documento asinado electrónicamente. O presidente da MCVM. Juan Francisco Ferreira González
CORRECCIÓN DE ERRO NO ACORDO RELATIVO A APROBACIÓN DO EXPEDIENTE DE MODIFICACIÓN DE CRÉDITOS NÚMERO 1/2018
ADMINISTRACIÓN LOCAL — Provincial — Deputación Provincial (Presupostos e cadros de persoal, 16/04/2018)

No Boletín Oficial da Provincia de Pontevedra número 61 de data 27 de marzo de 2018 aparece publicado un anuncio relativo á aprobación definitiva do expediente de modificación de créditos número 1/2018 na que tamén se facía público a situación do resumo por capítulos do orzamento da Deputación de Pontevedra para o exercicio de 2018, unha vez realizada dita modificación de créditos. O Pleno da Deputación de Pontevedra na sesión extraordinaria do día 6 de abril de 2018, aprobou a corrección dun erro no acordo adoptado polo Pleno na sesión ordinaria do día 23 de febreiro de 2018 relativo á aprobación do expediente de modificación de créditos número 1/2018 e que afecta a un crédito extraordinario por importe de 7.000.000,00 euros, contabilizado inicialmente na aplicación 18/942.9420.652.00 e que unha vez corrixido o erro o importe do devandito crédito pasa a imputarse na aplicación 18/942.9420.762.18 denominada “Transferencias para inversións a concellos–Plan de remodelación de vías municipais”. A aprobación da corrección deste erro polo Pleno da Deputación de Pontevedra afecta ó resumo das modificacións por capítulos publicada no Boletín Oficial da Provincia de Pontevedra número 61 de data 27 de marzo de 2018, incrementando os gastos do “Capitulo VII -Transferencias de Capital” en 7.000.000,00 euros, e minorando os gastos do “Capitulo VI – Investimentos Reais”, na mesma cantidade. Faise público que, unha vez realizada a modificación de créditos número 1/2018 e aprobada a citada corrección de erros polo Pleno na sesión extraordinaria do día 6 de abril de 2018, o orzamento da Deputación de Pontevedra para o exercicio 2018 presenta a seguinte distribución por capítulos: Pontevedra, 10 de abril de 2018 O Deputado Delegado, O Secretario, Asdo. Carlos López Font Asdo. Carlos Cuadrado Romay.
APROBACIÓN DEFINITIVA DE MODIFICACIÓN DA RPT DO CONCELLO DE MARÍN
ADMINISTRACIÓN LOCAL — Municipal — Marín (Presupostos e cadros de persoal, 02/07/2018)

“ PRIMEIRO.- Aprobar inicialmente a seguinte modificación da Relación de Postos de Traballo: Modificar o posto de persoal laboral fixo denominado “ Limpador/a”, que ten asignada unha xornada parcial, e adscrita a 0.3 Servizo de Urbanismo, Infraestruturas, Servizos e Obras Públicas.03.08 Brigada de Mantemento de Instalacións, de xeito que o mesmo pase a ser unha praza de funcionario, a xornada completa, denominada “Axudante Mantemento Deportes”, Agrupacións profesionais e nivel CD 14, adscrita a 06. Servizo de Educación, Cultura, Xuventude e Deporte, 06.03 Unidade de Deportes. SEGUNDO.–Aprobar inicialmente a modificación do persoal do Concello de Marín adaptada ás modificacións da Relación de Postos de Traballo referidas no punto primeiro deste acordo. TERCEIRO.–Someter a información pública o acordo polo prazo de 20 días, durante os cales poderanse presentar reclamacións, transcorrido dito prazo sen producirse reclamacións quedará definitivamente aprobado o acordo. No caso de presentar reclamacións resolverá o pleno as mesmas elevando o acordo a definitivo.” Dito acordo someteuse a información pública polo prazo de 20 días, publicándose no BOP de Pontevedra nº 82 de 27/04/2018, de acordo co establecido no artigo 202.2 da Lei 2/2015 de Emprego Público de Galicia, durante os cales poderíanse presentar reclamacións. Tendo transcorrido dito prazo sen producirse reclamación algunha enténdese definitivamente aprobado o acordo de modificación da relación de Postos de traballo do Concello de Marín de acordo co previsto no artigo 202 da lei 2/2015 de Emprego Público de Galicia. O que se fai público en cumprimento do artigo 202.3 da Lei 2/2015 do Emprego Público de Galicia. En Marín, a 15 de xuño de 2018. A alcaldesa-presidenta María Ramallo Vázquez
CORRECCIÓN DE ERROS DO PROGRAMA DE AXUDAS MUNICIPAIS Á CREACIÓN DE EMPRESAS CONCELLO DE VILAGARCÍA 2018
ADMINISTRACIÓN LOCAL — Municipal — Vilagarcía de Arousa (Subvencións e axudas, 13/07/2018)

A Xunta de Goberno Local do Concello de Vilagarcía de Arousa, en sesión de data 11 de xuño de 2018, adoptou o seguinte acordo Observado o seguinte erro nas bases de Axudas Municipais á Creación de Empresas publicadas no BOPPO de 1 de xuño de 2018, procede correxir o mesmo no sentido que se indica: Base 1ª- 1.2 Beneficiarios. Onde dí … Poderán acollerse a estas axudas os/as empresarios/as individuais e as pequenas e medianas empresas (PEME), independentemente da súa forma xurídica, que iniciasen a súa actividade empresarial entre o 2 de outubro de 2017 e o 30 de outubro de 2018 (entendendo por inicio de actividade a alta no I. A. E.). Para o carácter de PEME terase en conta o establecido no Anexo I do Regulamento nº 651/2014 da Comisión Europea. Deberá dicir… Poderán acollerse a estas axudas os/as empresarios/as individuais e as pequenas e medianas empresas (PEME), independentemente da súa forma xurídica, que iniciasen a súa actividade empresarial entre o 2 de outubro de 2017 e o 1 de outubro de 2018 (entendendo por inicio de actividade a alta no I. A. E.). Para o carácter de PEME terase en conta o establecido no Anexo I do Regulamento nº 651/2014 da Comisión Europea. Vilagarcía 11 de xuño de 2018 O Alcalde Presidente Alberto Varela Paz
DH. V36.63424. SOLICITUDE DE MARCELINO MARTÍNEZ GALICIA, S. L. U. DE AUTORIZACIÓN DE VERTIDO AO REGO DE MONTE BARREIRO (CUNCA DO RÍO UMIA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Subdirección Xeral de Xestión do Dominio Público Hidráulico (Outros documentos, notificacións e informacións públicas, 26/09/2018)

THOMAS CHARLES EDITA MAYANI CHIRITA, S. L. U., de conformidade co artigo 245 do Regulamento do dominio público hidráulico, solicita autorización para o vertido ao rego de Monte Barreiro (cunca do río Umia) a través da cuneta da estrada C-531 dun caudal máximo de 91.488,91 m3/ano de augas residuais industriais e de escorrega depuradas procedentes da canteira de granito ornamental Laxe do Mendo localizada no monte San Lourenzo – San Lourenzo de Nogueira (t. m. Meis). As augas residuais industriais de escorrega xeradas nas instalacións, xunto coas augas residuais industriais xeradas no lavado de bloques e na maquinaria de perforación e de corte, recóllense nunha balsa de 13 x 4 x 1 m3 escavada na rocha e localizada na cota máis baixa da explotación, na praza de canteira. Dende esta balsa as augas residuais industriais e de escorrega son conducidas, mediante bomba de 94 L/s de capacidade, cara un depósito de decantación en formigón armado constituído por dous compartimentos, de dimensións 15 x 10 m2 de superficie e 1,5 m de profundidade útil, con dosificación de floculante e sulfato de aluminio no primeiro compartimento. As augas residuais industriais e de escorrega depuradas evacúanse por gravidade mediante condución de PVC de 300 mm de diámetro, conectándose posteriormente mediante condución de formigón de 400 mm de diámetro á cuneta da estrada C-531 no punto de coordenadas UTM (ETRS89): X=525.226; Y=4.707.452; ata o seu vertido ao rego de Monte Barreiro (cunca do río Umia) no punto de coordenadas UTM (ETRS89): X=525.060; Y=4.707.921. As augas residuais fecais xeradas almacénanse nun depósito estanco en PEAD monobloque de 2.200 L, de 1,15 m de diámetro e 2,72 m e lonxitude, polo que non se realiza vertido ao dominio público destas augas residuais. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente e Ordenación do Territorio sitas na praza Camilo Díaz Baliño de Santiago de Compostela, e no Servizo Territorial Sur de Augas de Galicia sito na rúa San Salvador núm.2 – 4º de Vigo, onde se atopa exposto o proxecto para que poida ser examinado por quen desexe. Santiago de Compostela. Sinatura dixital. Xefa da Área de Vertidos Nadal Barbarias Espier
DH. W36.61686, SOLICITUDE DO CONCELLO DE CAMPO LAMEIRO, PARA OBRAS DE SANEAMENTO E DEPURACIÓN, NO LUGAR DE CERDEIRAS–ROZAS, PARROQUIA DE COUSO, CONCELLO DE CAMPO LAMEIRO
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 31/08/2018)

As obras solicitadas consisten na instalación de EDAR para 100 habitantes–equivalentes e de dous colectores de augas residuais en zona de policía do río Cornide, no lugar de Rozas, concello de Campo Lameiro. A distancia mínima da EDAR ao dominio público hidráulico será de 11,00 metros. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Campo Lameiro ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 31 de xullo de 2018. O xefe do Servizo Territorial (P. S. Resoluc. dirección de Augas de Galicia do 20/02/2017) Alberto Bosquet Herreros
EXTRACTO DA CONVOCATORIA DE SUBVENCIÓNS A ENTIDADES SEN ÁNIMO DE LUCRO PARA O APOIO AO DESENVOLVEMENTO DE FESTIVAIS AUDIOVISUAIS NA PROVINCIA DE PONTEVEDRA DO ANO 2018
ADMINISTRACIÓN LOCAL — Provincial — Deputación Provincial (Subvencións e axudas, 08/03/2018)

De conformidade co previsto nos artigos 17.3. b y 20.8. a da Lei 38/2003, de 17 de novembro, xeral de subvencións, publícase o extracto da convocatoria cuxo texto completo se pode consultar na Base de Datos Nacional de Subvencións ( http://www.pap. minhap. gob. es/bdnstrans/index ): As entidades que: carezan de fins de lucro, desenvolvan as súas actividades no ámbito territorial da provincia de Pontevedra, non estean incursos en ningún dos supostos de incapacidade ou incompatibilidade para percibir axudas ou subvencións públicas, non estean incursos en ningunha das prohibicións para percibir subvencións recollidas na lei e que estean ó corrente coas obrigas tributarias, coa Seguridade Social, coa Facenda autonómica e coa Deputación. Subvencións dirixidas a financiar ás entidades que organicen festivais ou certames cinematográficos de recoñecido prestixio que teñan lugar na provincia de Pontevedra e que lles dediquen unha especial atención á programación e difusión do cine galego e ás demais variantes lingüísticas de produción e que reúnan os requisitos establecidos na base cuarta da convocatoria. Bases de subvenciones aprobadas por acordo da Xunta de Goberno da Deputación Provincial de Pontevedra de 2 de marzo de 2018, Lei 38/2003, xeral de subvencións, Regulamento da Lei xeral de subvencións (R. d. 887/2006, de 21 de xullo) e Ordenanza xeral de subvencións da Deputación de Pontevedra.90.000,00 €. O prazo para a presentación de solicitudes empezará a partir do día seguinte á publicación do extracto de dita convocatoria no Boletín Oficial da provincia de Pontevedra (BOPPO) e rematará o 28 de marzo de 2018. Pontevedra, a 6 de marzo de 2018. A presidenta María del Carmen Silva Rego
LICITACIÓN DE REFORMA DO CLUB PIRAGÜISTA DE VILABOA (FASE 2)
ADMINISTRACIÓN LOCAL — Municipal — Vilaboa (Contratos administrativos, 06/03/2018)

1. Entidade adxudicadora: Concello de Vilaboa, Toural 1, 36141 Vilaboa Órgano de contratación: Alcaldía 2. Obxecto: Reforma do Club Piragüista de Vilaboa (Fase 2) 3. Prazo de execución: tres meses 4. Procedemento e forma de licitación: Aberto con diversos tipos de valoración. Anexo IV PCAP 5. Orzamento de licitación total: 152.741,57€ (IVE incluído) 6. Garantías: Provisional: Non. Definitiva: 5% do importe de adxudicación (IVE excluído) 7. Obtención da documentación e información: Perfil do contratante do Concello de Vilaboa: www.vilaboa.org.Teléfono: 986708215/52. Fax: 986708387 8. Presentación de ofertas: Cláusula 11 do PCAP 9. Criterios de adxudicación e apertura das ofertas: Segundo o establecido nos pregos.10. Outras informacións: véxanse pregos reguladores da contratación. O alcalde, José Luis Poceiro Martínez (sinatura dixital na marxe)
DH. A36.58935. SOLICITUDE DE E. S. SAN ROQUE DE APROVEITAMENTO DUN CAUDAL DE AUGA NA PARROQUIA DE SALCIDOS, CONCELLO DA GUARDA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 11/04/2018)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: A auga cáptase en pozo barrena Ø 110 mm, 48 m prof. e condúcese a depósito situado a uns 8 m, en parc.132, pol.3., de onde se reparte, mediante tubos PVC Ø 20 mm, aos puntos de consumo na estación de servizo. Nas parcs.127 e 132, pol.3, existen outros dous pozos, actualmente fóra de uso. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Guarda ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, a 18 de decembro de 2017. O xefe do Servizo Territorial de Augas de Galic ia (P. S. Resoluc. dirección de Augas de Galicia do 20/02/2017) Alberto Bosquet Herreros
SEGREGACIÓN DO TECOR COTO DO CASTRO MATRICULA PO-10132, DE FINCAS PARTICULARES DA PARROQUIA DE SAN MIGUEL DE CASTRO-A ESTRADA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Xefatura Territorial de Pontevedra (Outros documentos, notificacións e informacións públicas, 04/04/2018)

Irmantas Malaga Charle con DNI XXXXXXXXX, solicita ao Departamento Territorial da Consellería de Medio Ambiente e Ordenación do Territorio de Pontevedra a segregación do Tecor Coto do Castro matrícula PO-10.132, das fincas particulares da parroquia de San Miguel de Castro, no Concello de A Estrada, consonte ao artigo 16 da Lei 13/2013 de Caza de Galicia (DOG núm 4 do 08/01/2014). Polo presente Edicto, faise público que o expediente está a disposición de todos aqueles que puideran ter interese nel no Departamento Territorial da Consellería de Medio Ambiente e Ordenación do Territorio, SERVIZO DE CONSERVACIÓN DA NATUREZA – na rúa Fernández Ladreda 43-2º andar, en Pontevedra, durante o prazo de UN MES, contado a partir da data da publicación deste edicto, para que poidan formular as alegacións que estimen oportunas. O que se fai público en virtude do disposto no artigo 15.2 da citada Lei de Caza. Pontevedra, a 14 de marzo de 2018. Sinatura electrónica. O xefe territorial José Manuel González González
APROBACIÓN DEFINITIVA EXPEDIENTE MODIFICACIÓN DE CRÉDITOS
ADMINISTRACIÓN LOCAL — Municipal — Salvaterra de Miño (Presupostos e cadros de persoal, 05/12/2018)

En cumprimento do artigo 169.1, por remisión do 177.2, do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non presentarse alegacións durante o prazo de exposición ao público, queda automáticamente elevado a definitivo o Acordo plenario de aprobación inicial do Concello de Salvaterra de Miño, adoptado en data de 29 de outubro de 2018, sobre expediente de modificiación de créditos nº 16/18 e nº 17/18 de crédito extraordinario e suplemento de credito financiado con remanente de tesourería sendo o resumo de capítulos o que se detalla: O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. O Alcalde, asdo: Arturo Grandal Vaqueiro.
OFERTA DE EMPREGO PÚBLICO ANO 2017 CONCELLO DE TUI
ADMINISTRACIÓN LOCAL — Municipal — Tui (Oferta de emprego público, 16/01/2018)

Mediante resolución da Alcaldia de data 29/12/2017 se aprobou a oferta de emprego público para o ano 2017 do Concello de Tui, cuxas prazas que se ofertas son as seguintes: Na mesma resolución se fixou como prazo máximo da convocatoria dous anos. Contra o presente acordo de aprobación da oferta de emprego público, que pon fin a vía administrativo, poderá interpoñer o. Recurso potestativo de reposición ante a Alcaldía no prazo de un mes a contar dende o día seguinte ao da publicación do anuncio no BOP, ao abeiro do establecido no artigo 124 da Lei 39/2015, de procedemetno administrativo común das Administracións Públicas, ou ben directamente o recurso contencioso-administrativo ante o Xulgado do Contencioso Administrativo de Pontevedra no prazo de dous meses contados dende o día seguinte ao da publicación, consonte o disposto nos artigos 8-1 e 46-1 da Lei 29/1998, de 13 de xuño da Xurisdicción Contencioso-Administrativa. No caso de interpoñerse o recurso potestativo de reposición, deberase resolver e notificar no prazo de un mes segundo establece o artigo 124.2 da devandita Lei 39/2015, entendéndose desestimado o recurso de reposición polo transcurso de dito prazo sen resolución expresa notificada, de conformidade co establecido na Lei 39/2015, podendo entón os interesados interpoñer recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado o recurso de reposición interposto, consonte ao establecido no artigo 46-1) e 4) da Lei 29/1998, Reguladora da Xurisdición Contencioso-Administrativa. Non obstante, tamén poderase interpoñer calquera outro recurso que os interesados estimen procedentes conforme a Dereito. O sr. Alcalde, Carlos Vázquez en Tui. Documento asinado dixitalmente á marxe.
EXPOSICIÓN PÚBLICA DO PADRÓN DAS TAXAS POLOS SERVIZOS DE SUBMINISTRACIÓN DE AUGA, CANON DA AUGA, SANEAMENTO E DEPURACIÓN CORRESPONDENTE AO 3º TRIMESTRE DE 2018
ADMINISTRACIÓN LOCAL — Municipal — Sanxenxo (Outros documentos, notificacións e informacións públicas, 23/11/2018)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, canon da auga, saneamento e depuración correspondente ao 3º trimestre de 2018, o citado padrón estará a disposición do publico durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa Alexandre Bóveda, 10 (Edificio Condesa P2) de Sanxenxo, en horario de 9:00 a 13:00 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:00 horas, de luns a venres. Transcorrido o período voluntario de pago establecido, ata 11 de xaneiro de 2019, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Sanxenxo, 14 de novembro de 2018 O ALCALDE Asdo./ Telmo Martín González
CONVOCATORIA DE LICITACIÓN PARA A CONTRATACIÓN DO SERVIZO AXUDA NO FOGAR
ADMINISTRACIÓN LOCAL — Municipal — Meaño (Contratos administrativos, 22/01/2018)

a) Organismo: Concello de Meaño. b) Dependencia que tramita o expediente: Secretaría-intervención c) Obtención de documentación e información: a. Tipo: Servizo de axuda no fogar. b. Descrición: c. Prazo do contrato e prórrogas: O prazo de duración inicial do contrato será de 1 ano, prorrogable polo período doutro ano ata un máximo de dous anos. d) CPA 88.1 CPV 85310000-5 Servizos de Asistencia Social a. Tramitación: urxente. b. Procedemento: aberto. c. Criterios de adxudicación: Os que figuran na cláusula 15 do prego de cláusulas administrativas. Prezo ordinario de licitación do Servizo de Axuda no Fogar de prestación de libre concorrencia e dependencia: 11,80 €/hora, IVE excluído. Prezo extraordinario de licitación do Servizo de Axuda no Fogar de prestación libre concorrencia e dependencia: 12,70 €/hora; IVE excluído. O valor estimado máximo anual que pode acadar este contrato, IVE incluído, é de 54.143,00 €. a. Provisional: Non se esixe. b. Definitiva: Segundo a cláusula 8 do prego de cláusulas administrativas. a. Clasificación: Non se esixe. b. Solvencia económica e financiera, e solvencia técnica e profesional: Indícase nas Cláusulas 9 e 17 do Prego de cláusulas administrativas. c. Outros requisitos específicos: Indícanse no Prego de cláusulas administrativas e de prescricións técnicas. a. Prazo de presentación: dez días naturais contados a partir do seguinte a aquel no que se publique o anuncio de licitación no Boletín Oficial da Provincia. b. Modalidade de presentación: A sinalada no Prego de cláusulas administrativas. c. Lugar de presentación: Rexistro Xeral do Concello de Meaño. R/Campo da Feira nº 1-Meaño d. Admisión de variantes: non se admiten. a. Lugar: Concello de Meaño. b. Enderezo: R/Campo da Feira nº 1 Meaño. c. Localidade: Meaño. d. Data e hora: Será publicada no perfil do contratante do Concello de Meaño-Plataforma de Contratos Públicos de Galicia. Serán a conta do adxudicatario. As específicadas no Prego de cláusulas administrativas e de prescricións técnicas Meaño, a alcaldesa Asdo. Mª Lourdes Ucha Varela
CONVOCATORIA DE CAMPAMENTOS POLIDEPORTIVOS DE PRÍNCIPE FELIPE PARA O ANO 2018
ADMINISTRACIÓN LOCAL — Provincial — Deputación Provincial (Subvencións e axudas, 27/02/2018)

De conformidade co previsto nos artigos 17.3. b) e 20.8. a) da Lei 38/2003, de 17 de novembro, xeral de subvencións, publícase o extracto da convocatoria, cuxo texto completo se pode consultar na Base de Datos Nacional de Subvencións: http://www.pap. minhap. gob. es/bdnstrans/index As e os que teñan o seu domicilio habitual en calquera dos concellos da provincia de Pontevedra (o que se acreditará mediante un certificado ou volante de empadroamento), nados entre o ano 2004 e o 2011, ambos os dous incluídos. No caso de que a ou o solicitante necesite apoio específico derivado dalgún tipo de diversidade funcional deberase facer constar na folla de inscrición, especificando o máis detalladamente posible as súas necesidades específicas. Promover e fomentar o desenvolvemento persoal e social das nenas e nenos que favoreza á vez a súa comunicación e o seu dinamismo multicultural, a través dun proxecto lúdico e educativo que inclúe a programación e o desenvolvemento de actividades relacionadas coa natureza, deportes, aire libre, xogos e calquera outra que contribúa a este obxectivo. Os campamentos distribuiranse en seis quendas entre o 9 de xullo e o 25 de agosto. Bases aprobadas por Resolución presidencial núm.2018002463, de 13 de febreiro de 2018. A partir do día seguinte á publicación do extracto da convocatoria no Boletín Oficial da Provincia de Pontevedra (BOPPO) e ata o 23 de marzo (incluído). O número de prazas ofertadas é de 50 por quenda, polo que en total son 300 prazas. Pontevedra, a 22 de febreiro. A presidenta Mª del Carmen Silva Rego
EDICTO ANUNCIANDO A EXPOSICIÓN INICIAL Ó PÚBLICO DO EXPEDIENTE DE MODIFICACIÓN DE CRÉDITO POR CRÉDITO EXTRAORDINARIO Nº 05/CE/2018 FINANCIADO CON REMANENTE LÍQUIDO DE TESOURERÍA PARA GASTOS XERAIS AXUSTADO Á BAIXA
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 26/11/2018)

Aprobado inicialmente polo Pleno da Corporación, en sesión extraordinaria celebrada o día 16 de novembro de 2018, o expediente INT/2018/000270 de modificación de crédito por crédito extraordinario nº 05/CE/2018 por importe de 502.000,00 euros, con destino a Inversións financeiramente Sostibles en relación á aplicación orzamentaria relacionada a continuación: Os medios e recursos que han de financiar os aumentos que se propoñen ao amparo do disposto no artigo 177.4 do TRLFL 2/2004 e 36.1 a) do RD 500/90 son os seguintes: A finalidade é dotar de crédito o proxecto denominado “RENOVACIÓN URBANA DO ENTORNO DE MATOSINHOS-SEGUNDA FASE”, proxecto de gasto (4) Nº 01/02/2018, por importe de 502.000,00€, como Inversións Financeiramente Sostibles, ao abeiro do disposto na DA 16ª do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, así como na DA 6ª da LOEOSF 2/2012. En cumprimento do disposto nos artigos 169.1 e 177.2 do Real Decreto Lei 2/2004 de 5 de marzo, Texto Refundido da Lei Reguladora de Facendas Locais e disposicións concordantes, exponse ao público na Intervención deste Concello, por prazo de quince días hábiles que comezarán a contarse dende o seguinte ó da inserción do presente Edicto no Boletín Oficial da Provincia, co fin de que durante o mesmo, poidan formularse as reclamacións que se consideren pertinentes, que deberán ser dirixidas ao Sr. Alcalde- Presidente desta Corporación. Dada a urxencia que reviste a actuación que pretenden acometerse coa presente modificación orzamentaria, dado que o Superávit debe estar cando menos autorizado dentro do exercicio 2018, co fin de que unha vez transcorrido o prazo de exposición ó público regulamentario, de acordo co artigo 169.1 e 177.2 do TRLRFL RDL 2/2004 de 5 de marzo, sen que se presentase ningunha reclamación, poida considerarse definitivamente aprobado o expediente de referencia sen que sexa preciso proceder a publicar a aprobación definitiva tal e como establece o artigo 169.5 do RDL 2/2004, máis que a efectos de inicio do cómputo do prazo para que os interesados poidan interpoñer, se así o estiman, recurso contencioso-administrativo, publícase como quedará a situación do o orzamento para o presente exercicio, resumido por capítulos, despois da aprobación do expediente de modificación de créditos: Sinatura dixitalizada. O alcalde Alberto Varela Paz
SUBVENCIÓNS CONCEDIDAS E NON CONCEDIDAS A CLUBS DEPORTIVOS SEN ÁNIMO DE LUCRO QUE PARTICIPEN EN COMPETICIÓNS FEDERADAS DE ÁMBITO INFERIOR A NACIONAL PARA O ANO 2018
ADMINISTRACIÓN LOCAL — Provincial — Deputación Provincial (Subvencións e axudas, 19/07/2018)

De conformidade co establecido no artigo 18 da Lei 38/03, de 17 de novembro, xeral de subvencións e na base 25ª.16, do orzamento provincial para o ano 2018, publícanse as subvencións concedidas e non concedidas no mes de xullo, polo Servizo de Deportes da Deputación Provincial, para clubs deportivos sen ánimo de lucro que participen en competicións federadas de ámbito inferior a nacional para o ano 2018, aprobadas por Xunta de Goberno na súa sesión ordinaria do día 16 de xullo de 2018 Pontevedra, 18 de xullo de 2018 A PRESIDENTA. O SECRETARIO.
DH. A36.57697 SOLICITUDE DE CCUU A GARRIDA, PARA UN CAUDAL DE AUGA, NO LUGAR DE A GARRIDA E MARCOSENDE, PARROQUIA DE VALADARES E ZAMÁNS, CONCELLO DE VIGO E NO LUGAR DE EIRAS, PARROQUIA DE DONAS, CONCELLO DE GONDOMAR
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 25/04/2018)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: A auga das captacións da Garrida condúcese mediante tubo PE Ø 90 mm a depósito 1, formigón 26,04x9,60x3,60 m, en parc.8, pol.198 (Vigo), as de Zamáns reúnense e bombéanse por tubo PE Ø 110 mm dende caseta formigón 4,15x2,45x2,80 a depósito 1, as de Donas (Gondomar) condúcense por tubo PE Ø 90 mm a depósito 2, formigón en parc.8, pol.211 (Vigo). Dende os depósitos distribúese a auga ás vivendas dos comuneiros. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na rúa San Salvador, 2, 4º, Vigo, onde estará exposto o expediente. Vigo, a 3 de abril de 2018. O xefe do Servizo Territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN DEFINITIVA ORZAMENTO 2018
ADMINISTRACIÓN LOCAL — Municipal — Mancomunidade de Concellos do Val Miñor (Presupostos e cadros de persoal, 06/06/2018)

En sesión da Xunta de Mancomunidade de Concellos do Val Miñor de 17 de abril de 2018 aprobouse inicialmente o Orzamento Xeral para 2018, que ascende a 715.729,82€. Logo do anuncio no BOP nº 82 de 27/04/2018, someteuse a exposición pública por un prazo de 15 días, sen que se houbesen presentado reclamacións. Por elo, e en cumprimento do previsto no artigo 169.3 do Texto Refundido da Lei Reguladora das Facendas Locais, ordénase a publicación do resume por capítulos do Estado de Gastos, e do resumo por programas, así mesmo publícase o resumo por Capítulos do Estado de Ingresos. Xunto cos Estados do Orzamento de 2018 publícase o Anexo de Persoal, o cadro de persoal funcionario e a relación de postos de traballo de persoal laboral temporal. Baiona, 24 de maio de 2018. O PRESIDENTE, Juan Francisco Ferreira González.
APROBACIÓN INICIAL DO INVENTARIO DE BENS E DEREITOS DO CONCELLO DE SALCEDA DE CASELAS
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 16/10/2018)

En sesión ordinaria celebrada o 1 de outubro do presente ano, o Pleno do Concello de Salceda de Caselas acordou a aprobación inicial do inventario de bens e dereitos. Ábrese un período de información pública de 2 meses a contar dende á publicación deste anuncio no BOPPO co obxecto de que se poidan presentar alegacións. De non presentarse ningunha alegación o acordo de aprobación inicial elevarase automaticamente a definitivo debendo publicarse no BOP para a súa entrada en vigor. Documento asinado electronicamente.
DH. A36.57562. SOLICITUDE DA COMUNIDADE DE USUARIOS DE URGAL DUN CAUDAL DE AUGA NO LUGAR DE URGAL, PARROQUIA DE BELESAR (SAN LOURENZO), CONCELLO DE BAIONA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 23/05/2018)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCUU Urgal CAUDAL: 39507,60 m3/ano DESTINO: Domestico ORIXE: Catro mananciais e dous pozos: Mananciais M1 e M2: en pol.65, parc.1 Mananciais M3 e M4: pol.64, parc.6 Pozo P1: parc.54003A06209004 (camiño) Pozo P2: no pol.62, parc.208 Todas do catastro de rúst. de Baiona LUGAR: Urgal PARROQUIA: Belesar (San Lourenzo) CONCELLO: Baiona A auga dos catro mananciais reúnese coas do pozo P1 e condúcese por tubo Ø 75 mm, 633 m ata depósito en caseta formigón 9,40x8,00x3,45 m, en pol.62, parcela 211. A auga do pozo P2, condúcese ata depósito mediante tubo Ø 63 mm, 175 m. Dende o depósito distribuíse a auga ás vivendas dos usuarios mediante tubaxe PE Ø 110 mm O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Baiona ou nas oficinas deste servizo, situadas na rúa San Salvador, 2, 4º, Vigo, onde estará exposto o expediente de que se trata, para que poida ser examinado por quen o desexe. Vigo, 12 de abril de 2018 O xefe do servizo territorial P. S. Resoluc. dirección de Augas de Galicia do 20/02/2017 Alberto Bosquet Herreros
APROBACIÓN INICIAL DO PROXECTO DE URBANIZACIÓN (ABASTECEMENTO DE AUGA) DO POLÍGONO DE CARTAS DENDE O CONCELLO DE MOS
ADMINISTRACIÓN LOCAL — Municipal — Redondela (Outros documentos, notificacións e informacións públicas, 09/01/2018)

Aprobado inicialmente pola Xunta de Goberno Local, en acordo adoptado en data 19 de decembro de 2017, o proxecto de urbanización (abastecemento de auga) do Polígono das Cartas, dende o Concello de Mos, asinado en xuño de 2017, polo enxeñeiro industrial Alimatou Morego Corresa, presentado por Ana Karen Sabadi Kennard, en representación de Urbanización Las Cartas Villar. S. L. De conformidade co disposto no artigo 96.3 da Lei 2/2016, de 10 de febreiro, do Solo de Galicia e 226.2 do Regulamento da Lei 2/2016, aprobado polo Decreto 143/2016, do 22 de setembro, sométese a información pública, mediante a publicación deste anuncio do xornal Faro de Vigo e no BOP de Pontevedra, durante o prazo de 1 MES, contado a partir do seguinte á última publicación. Durante este prazo calquera interesado/a e público en xeral, poderán facer as alegacións que estimen procedentes. O expediente pódese consultar dende o día seguinte á primeira das publicacións, nas oficinas de urbanismo da Casa do Concello, en horario laboral de 9.00 a 14.00 horas. Documento asinado electrónicamente á marxe.
APROBACIÓN PROVISIONAL E APERTURA DO TRÁMITE DE EXPOSICIÓN PÚBLICA DO EXPTE. DE CRÉDITO EXTRAORDINARIO Nº4-P/2018 E DE MODIFICACIÓN DA BASE 27 DAS DE EXECUCIÓN DO ORZAMENTO 2017 PRORROGADO PARA 2018
ADMINISTRACIÓN LOCAL — Municipal — Lalín (Presupostos e cadros de persoal, 31/05/2018)

O Pleno da Corporación do Concello de Lalín, en sesión ordinaria celebrada o día 25 de maio de 2018, aprobou provisionalmente o seguinte expediente de modificación de créditos dentro do vixente orzamento municipal, do exercicio 2017 prorrogado para o 2018: Expte.2645/2018 de Crédito Extraordinario número 4-P/2018, financiado mediante a baixa de crédito doutras aplicacións orzamentarias non comprometidas, por importe total de 3.200 €, así como de modificación da Base 27 das de Execución do Orzamento para incluír unha subvención nominativa á Sociedade de Caza e Pesca de Lalín para a I Exposición de cans de caza Concello de Lalín. De conformidade co disposto nos artigos 169.1 e 177.2 do RD Lexislativo 2/2004 que establece o Texto Refundido da Lei Reguladora das Facendas Locais, de 5 de marzo, e 20.1 e 38.2 do Real Decreto 500/90, de 20 de abril, o citado expediente quedará exposto ao público, no departamento de Intervención deste Concello, durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, o expediente considerarase definitivamente aprobado, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto 500/90, do 20 de abril. Lalín, a 25 de maio de 2018. (Documento asinado dixitalmente). O alcalde Rafael L. Cuíña Aparicio
CONTRATACIÓN LABORAL TEMPORAL 8 AUXILIARES DE POLICÍA LOCAL
ADMINISTRACIÓN LOCAL — Municipal — Bueu (Contratos administrativos, 16/03/2018)

Por Acordo adoptado pola Xunta de Goberno Local, en sesión ordinaria celebrada con data 5 de Marzo de 2018 aprobáronse as bases que regulan o proceso selectivo para a contratación laboral temporal de 8 auxiliares de policía local para o Concello de Bueu. As bases do proceso selectivo poderán consultarse no taboleiro de anuncios: https://bueu.sedelectronica. gal e na páxina web do Concello ( www.concellodebueu. gal ). O prazo de presentación de instancias para participar no proceso selectivo é de 5 días hábiles a contar desde o día seguinte á publicación deste anuncio no Boletín Oficial da Provincia de Pontevedra. Documento asinado electrónicamente á marxe.
FORMALIZACIÓN DAS ACTAS DE OCUPACIÓN DA OBRA DE CLAVE PO/16/056.06, NO CONCELLO DE VIGO
XUNTA DE GALICIA — CONSELLERÍA DE INFRAESTRUTURAS E VIVENDA — Servizo Provincial de Pontevedra (Outros documentos, notificacións e informacións públicas, 01/03/2018)

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executar o pagamento dos depósitos previos as persoas propietarias cuxa relación figura exposta no taboleiro de anuncios dos concellos. Este pagamento corresponde ó expediente de expropiación forzosa instruído para o termo municipal de Vigo, por mor das obras do Proxecto: A formalización das actas de ocupación terá lugar: O que se fai público, para xeral coñecemento, advertindo as persoas interesadas que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou o secretario do concello. Pontevedra, a 20 de febreiro de 2018. O xefe do servizo Fausto Núñez Vilar
RESOLUCIÓN PRESIDENCIAL POLA QUE ACORDA MODIFICAR A COMPOSICIÓN DO TRIBUNAL CUALIFICADOR DO PROCESO SELECTIVO CONVOCADO PARA CUBRIR TRES PRAZAS DE OFICIAL DE COCIÑA, QUENDA LIBRE
ADMINISTRACIÓN LOCAL — Provincial — Deputación Provincial (Persoal, oposicións, 20/11/2018)

O Deputado Delegado en materia de persoal, en virtude das competencias delegadas da Presidencia, dita a seguinte En virtude das facultades que me confire o art.61.12 de Real Decreto 2568/86, de 28 de novembro, resolvo rectificar a Resolución Presidencial de data 15 de outubro de 2018, pola que se aproba a relación definitiva, designación do tribunal e datas de constitución e realización do primeiro exercicio do proceso selectivo de tres prazas de oficial/a de cociña, quenda libre, no sentido que onde di a composición do tribunal (…):”Suplente: Qing Gainariu Egli, oficial de cociña do Centro Príncipe Felipe da Deputación provincial de Pontevedra”, debe dicir:” Suplente: Dª. María Isabel Casal Rivas, Directora de Centro do Príncipe Felipe da Deputación provincial de Pontevedra”, e onde di:.” Suplente: Dora Maria Martinez Corbalan Rothe, encargado de despensa do Centro Príncipe Felipe da Deputación provincial de Pontevedra”, debe dicir: “Suplente: Emilio López Iglesias, Director de Centro do Príncipe Felipe da Deputación provincial de Pontevedra”. O que lle traslado para o seu coñecemento, cumprimento e demais efectos. Pontevedra, 14 de novembro de 2018 O Secretario.